stanford-oval/wikipedia huggingface dataset:
בריין פטריק ריילי
קריירה שחמטאית

ריילי ניצח באליפות מועדון ניצה בשנת 1924, חלק מקום חמישי בהייר בשנת 1927 (ניצח: וילהלם אורבך). הגיע למקום העשירי בתחרות ניצה בשנת 1930 (ניצח: סבלי גריגורייביץ' טרטקובר). בתחרות זו ניצח ריילי את אדגר קול.
בשנת 1931 ניצח ריילי בתחרות בניצה, ובאותה שנה הגיע למקום החמישי בתחרות אחרת בניצה (ניצח: אלכסנדר אלכין).  חלק מקום 4-6 בתחרות מרגייט 1935 (ניצח: שמואל רשבסקי).
|  |  | 01 | 02 | 03 | 04 | 05 | 06 | 07 | 08 | 09 | 10 | תוצאה |
| --- | --- | --- | --- | --- | --- | --- | --- | --- | --- | --- | --- | --- |
| 1 | שמואל רשבסקי | x | 1 | ½ | ½ | 1 | 1 | 1 | ½ | 1 | 1 | 7.5 |
| 2 | חוסה ראול קפבלנקה | 0 | x | 1 | ½ | 1 | 1 | ½ | 1 | 1 | 1 | 7 |
| 3 | ג'ורג' אלן תומאס | ½ | 0 | x | ½ | 1 | ½ | ½ | 1 | ½ | ½ | 5 |
| 4 | ארנסט לודוויג קליין | ½ | ½ | ½ | x | ½ | 0 | 1 | 0 | 1 | ½ | 4.5 |
| 5 | אדוארד סרג'נט | 0 | 0 | 0 | ½ | x | ½ | ½ | 1 | 1 | 1 | 4.5 |
| 6 | בריין פטריק ריילי | 0 | 0 | ½ | 1 | ½ | x | 1 | ½ | 0 | ½ | 4 |
| 7 | ויליאם פיירהורסט | 0 | ½ | ½ | 0 | ½ | 0 | x | ½ | 1 | 1 | 4 |
| 8 | סטיוארט מילנר ברי | ½ | 0 | 0 | 1 | 0 | ½ | ½ | x | 0 | 1 | 3.5 |
| 9 | ורה מנצ'יק | 0 | 0 | ½ | 0 | 0 | 1 | 0 | 1 | x | 0 | 2.5 |
| 10 | ז'ק מיזס | 0 | 0 | ½ | ½ | 0 | ½ | 0 | 0 | 1 | x | 2.5 |

בשנת 1935 הגיע ריילי למקום החמישי בתחרות ברצלונה (ניצחו: סאלו פלור וג'ורג' קולטנובסקי ), וחלק מקום 5-7 בתחרות רוזאס (ניצח: סאלו פלור).  בשנת 1937 הגיע למקום הרביעי בתחרות ניצה (ניצח: אלכסנדר אלכין). בשנת 1938 הגיע למקום השני בתחרות ניצה (ניצח:קארל אופוצ'נסקי).
ריילי באולימפיאדות

ריילי שיחק בנבחרתה האולימפית של אירלנד בתשע אולימפיאדות, לאורך 33 שנים, מתוכן שלוש פעמים בלוח הראשון.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד יכולת | נקודות | תוצאות |  % | מקום |
| 1935 | 1 | אירלנד |  | 5.5 מ-19 | 4+ 3= 12- | 28.9 | 20  קבוצתי |
| 1954 | 1 | אירלנד |  | 2.5 מ-9 | 1+ 3= 5- | 27.8 | 25 קבוצתי |
| 1956 | 2 | אירלנד |  | 5 מ-12 | 3+ 4= 5- | 41.7 | 33 קבוצתי |
| 1958 | 2 | אירלנד |  | 5 מ-13 | 4+ 7= 2- | 38.5 | 34 קבוצתי |
| 1960 | 1 | אירלנד |  | 3.5 מ-15 | 0+ 7= 8- | 23.3 | 38 קבוצתי |
| 1962 | 3 | אירלנד |  | 7 מ-14 | 5+ 4= 5- | 50 | 36 קבוצתי |
| 1964 | 2 | אירלנד |  | 3 מ-13 | 2+ 2= 9- | 23.1 | 41 קבוצתי |
| 1966 | 4 | אירלנד |  | 3.5 מ-7 | 1+ 5= 1- | 50 | 40 קבוצתי |
| 1968 | 3 | אירלנד |  | 4.5 מ-12 | 3+ 3= 6- | 37.5 | 38 קבוצתי |

בשנת 1935, באולימפיאדה השישית שהתקיימה בורשה,  ניצח את ראובן פיין
בשנת 1962, באולימפיאדה החמש עשרה שהתקיימה בורנה, בלוח השלישי השיג תוצאה של +5 -5 =4 הנה אחד מניצחונותיו.
בשנת 1958 הגיע ריילי למקום השני באליפות אירלנד.
בשנים 1959 ו-1960 ניצח ריילי באליפות אירלנד.
ריילי ערך את הביטאון British Chess Magazine בין השנים 1949-1981, התקופה הממושכת ביותר שעורך כלשהו ערך את הביטאון.
שחמט בהתכתבות

ריילי שיחק בפרקי זמן שונים  שחמט בכתב. הנה אחד המשחקים משנת 1934 בו ניצח את ג'יבו, שהיה אלוף צרפת ארבע פעמים. 
משחק נוסף, מ-1943 ממחנה המעצר בו היה נתון בתקופת מלחמת העולם השנייה. 
ריילי שיחק באליפות אנגליה לשחמט בכתב בשנת 1957/58. הנה אחד המשחקים.
ברט בייר

| --- | --- |

ברט בייר, 2016
 לידה:  4 באוגוסט 1970 (בן 54) רומסון, ארצות הברית 
 שם לידה:  William Bret Baier 
 מדינה:  ארצות הברית ארצות הברית
 השכלה:  אוניברסיטת דפאו  בית הספר מריסט 
 מעסיק:  פוקס ניוז 
 מספר צאצאים:  2 
 פרסים והוקרה:  פרס הורשיו אלג'ר (2024) 
 קישורים חיצוניים
 פייסבוק:  BretBaier
 טוויטר:  bretbaier
 www.bretbaier.com
 
ויליאם ברט בייר (באנגלית: William Bret Baier; נולד ב-4 באוגוסט 1970) הוא מגיש טלוויזיה ופרשן אמריקאי בערוץ פוקס ניוז, המשמש כמנחה הפוליטי הבכיר בערוץ. מגיש את תוכנית החדשות היומית "Special Report".
ביוגרפיה

בייר נולד ברמסון, עיירה קטנה שבמרכז ניו ג'רזי. הוא גדל בדאנוודי, פרוור של אטלנטה שבג'ורג'יה, וחונך כקתולי. לאחר שסיים את לימודיו התיכוניים בשנת 1988, למד באוניברסיטת דפאו שבאינדיאנה, שם סיים תואר ראשון במדע המדינה ובאנגלית ב-1992.
לפני שהחל להנחות את תוכניתו היומית, "Special Report", שימש ככתב הבית הלבן והפנטגון עבור פוקס ניוז. ברט היום, המנחה הקודם של התוכנית, הודיע בדצמבר 2008 על פרישתו מן התפקיד לצורך קידום למשרה אחרת, ובייר נבחר להחליפו. הוא משמש כמנחה התוכנית מאז ינואר 2009.
בייר נשוי ואב לשני ילדים. הוא מתגורר בפרוור של וושינגטון די. סי. שבמרילנד.
ג'ון הרגרייב

| --- | --- |
אין תמונה חופשית
 לידה:  6 ביוני 1894 מידהרסט, הממלכה המאוחדת 
 פטירה:  21 בנובמבר 1982 (בגיל 88) לונדון, הממלכה המאוחדת 
 מדינה:  הממלכה המאוחדת 
 שם עט:  White Fox 
 שפות היצירה:  אנגלית 
 חתימה:   
 
ג'ון גורדון הרגרייב (באנגלית: John Gordon Hargrave;‏ 6 ביוני 1894 - 21 בנובמבר 1982) היה מדינאי בריטי, ראש מפלגת האשראי החברתי של אנגליה וצפון אירלנד ומייסד תנועת הנוער "קיבו קיפט", שהשפיעה על אופי תנועות הנוער הצופיות.
שנים ראשונות

הרגרייב נולד בדרום אנגליה למשפחת מטיף נודד קוויקרי. ב-1908 הצטרף לתנועת הצופים של רוברט באדן פאוול. במלחמת העולם הראשונה שירת בגליפולי כחבר בצוות סיוע רפואי. חוויות המלחמה רק חיזקו את תפיסת עולמו הפציפיסטית והוא ראה בחומרה את הנטיות הלאומניות והמיליטריסטיות של תנועת הצופים הבריטית בהנהגת באדן פאוול.
קיבו קיפט

בהשראת ארנסט תומפסון סטון (Ernest Thompson Seton), מייסד תנועת הצופים של ארצות הברית וגישתו לגבי דגש על חיים בטבע, כמו אמריקאים ילידים, תוך השקעה בלימוד ופיתוח מיומנויות הישרדות ביער ושימוש במוצרי עץ לבניית מחסות ומתקנים, יצר הרגרייב "שבט" של תנועה חדשה, בשם קיבו קיפט (מילה בדיאלקט האנגלית העתיקה של קנט שפירושה הוכחה לעוצמה). השבט היה פתוח לבנים ובנות כאחד, בכך עבר על כלל של באדן פאוול, בשלו סולקו הרגרייב ושבטו מתנועת הצופים ב-1920. התנועה כללה בכל שבט חלוקה לשבט צעיר (לנוערים ונערות במשותף) ושבט בוגר (למבוגרים).
התנועה העלתה על נס, מלבד חיים בטבע, לאומיות בריטית מתונה ופציפיזם. לכל חבר הוענק שם "אינדיאני", שמו של הרגרייב היה "שועל לבן". פסגת הפעילות הייתה טיולים ומסעות בטבע, שזכו להילה רוחנית. הכינוסים, שאורגנו בסוף כל טיול, נקראו "אלת'ינגי", כשמו של הכינוס הנורדי העתיק, וכללו טקסים פרי יצירתו של הרגרייב ששילבו אלמנטים מדומיינים מטקסי אמריקאים ילידים והעמים הנורדיים.
למרות שהתנועה הייתה קטנה, היא כללה כחברים בוגרים הוגי דעות כהבלוק אליס, מוריס מטרלינק, רבינדרנת טאגור, הרברט ג'ורג' ולס ועוד ושינתה את אופי התנועות הצופיות תוך יצירת דגם לחיקוי (בין היתר השפיעה על תנועת הנוער "הבונים" ועל תנועת הנוער הגרמנית ואנדרפוגל שהשפיעה, מצידה, על תנועות הנוער היהודיות הציוניות השומר הצעיר, בלאו וייס ודרור).
אשראי חברתי

בשנת 1923 נחשף הרגרייב לרעיון האשראי החברתי ושילב את רעיונותיו לתוך המצע הרעיוני של הקיבו קיפט.
התנועה התפלגה ב-1925 והרגרייב המשיך להנהיג פלג שהפך לאלים יותר בדרישותיו החברתיות. ב-1930 ייסד את "לגיון המובטלים" בקובנטרי, מדיהם כללו חולצות ירוקות. ב-1932 הפכו החולצות הירוקות למדי הקיבו קיפט ושם התנועה שונה ל"תנועת החולצות הירוקות לאשראי חברתי" (The Green Shirt Movement for Social Credit).
חברי התנועה השתתפו בשנות השלושים בקרבות-רחוב נגד הפשיסטים שחורי החולצות של אוסוואלד מוסלי ונגד חברי המפלגה הקומוניסטית של בריטניה הגדולה.
בשנת 1935, בהשראת המפלגה לאשראי חברתי של אלברטה (קנדה), החליט הרגרייב להקים את מפלגת האשראי החברתי של אנגליה וצפון אירלנד. הרגרייב יצא לאלברטה על מנת ללמוד מהצלחות המפלגה שם ושהה בקנדה עד 1936 כיועץ כלכלי לממשלתה. עם שובו ספגה המפלגה מכה אנושה לאחר החלת "חוק הסדר הציבורי (1936)" שאסר על לבישת מדים על ידי אזרחים.
במהלך מלחמת העולם השנייה הופסקה הפעילות המפלגתית. בבחירות הכלליות של 1950 העמיד את עצמו לבחירה, אך לאחר שזכה ב-551 קולות בלבד במחוז בו התמודד, החליט לפרוש ולפרק את התנועה.
לאחר סוף הפעילות הפוליטית

בשנת 1967 שב לזירה הציבורית, כאשר תבע את החברה שייצרה מפה דינאמית שהציגה התקדמות מטוס ששובצה במטוס קונקורד על הפרת פטנט שפיתח עוד בשנות הארבעים. תביעתו, שלא זכתה להתייחסות רצינית בתחילה, גררה פתיחת חקירה רשמית שהוכיחה ב-1976 את צדקתו. אולם הרגרייב בן ה-82 לא זכה בפיצוי בשל סיבות טכניות.
הערות שוליים

↑  ממציא "המפה הנעה", מעריב, 9 במרץ 1969
| --- | --- |
בקרת זהויות :  NLI: 987007287491005171  GND: 123629713  ISNI: 0000 0000 8366 0223  LCCN: n2001021913  NKC: jo20191038006  NTA: 125337965  SNAC: w6865d1p  SUDOC: 098416650  VIAF: 25515333   WorldCat (עם VIAF): 25515333 
"אלת'ינג" (כינוס טקסי) של קיבו קיפט, 1927
בלמופן

| --- | --- |
דגל בלמופןדגל בלמופן
הפרלמנט של בליז בבלמופן
הפרלמנט של בליז בבלמופן
 מדינה:  בליז בליז
 מחוז:  מחוז קאיו
 ראש העיר:  חאליד בליסל
 תאריך ייסוד:  1970
 על שם:  Belize River, Mopan River 
 שטח:  32.78 קמ"ר
 גובה:  76 מטרים
 אוכלוסייה:  ‏
  ‑ בעיר:  24,294 (2019)
 קואורדינטות:  17°15′05″N 88°46′01″W﻿ / ﻿17.2513888888889°N 88.7669444444444°W﻿ / 17.2513888888889; -88.7669444444444
 אזור זמן:  UTC -6
 Belize.gov.bz
  מפת מיקום  מפה מפורטת   (למפת בליז מוגדלת) בליז סיטי  סן איגנסיו סן פדרו  אורנג' ווק טאון  קורוזל טאון  דנגריגה בנקו וייחו דל כרמן  פונטה גורדה  מקסיקו ג ו א ט מ ל ה  הונדורס מפרץ הונדורס הים הקריביבלמופן(למפת בליז רגילה) בליז סיטי  סן איגנסיו סן פדרו  אורנג' ווק טאון  קורוזל טאון  דנגריגה בנקו וייחו דל כרמן  פונטה גורדה  מקסיקו ג ו א ט מ ל ה  הונדורס מפרץ הונדורס הים הקריביבלמופן  he tabBackground:;tabBorder:#aaa;defaultTab:0;
 
בלמופן (באנגלית: Belmopan) היא בירת בליז שבמרכז אמריקה, היא בין הבירות הקטנות בעולם. בעיר מתגוררים כ-24,294 תושבים בלבד, נכון ל-2019.
מיקום העיר

העיר שוכנת מזרחית לנהר בליז, במרחק של 80 קילומטר מהבירה הקודמת של בליז - בליז סיטי. הבירה הועברה מבליז סיטי לבלמופן לאחר שהוריקן הרס את בליז סיטי בשנת 1961. הממשלה עברה מבליז סיטי לבלמופן בשנת 1970. בניין הפרלמנט החדש נבנה בסגנון פרה-קולומביאני - סגנון מאיה.
היסטוריה

לאחר שההוריקן האטי הרס 75% מבליז סיטי, החליטה ממשלת בליז לבנות בירה חדשה יותר מרוחקת מהים. מיקומה של בלמופן נבחר בשנת 1962.  החלטה זו יצאה לפועל בזכות המימון הבריטי (בשנת 1964 בליז עדיין הייתה מושבה בריטית בשם הונדורס הבריטית). העלות הוערכה ב-40 מיליון דולרים בליזיים (כ-20 מיליון דולרים אמריקאיים), ואף שרק מחצית מהסכום הייתה בקופת המושבה, החלו בעבודות בשנת 1967. לאחר חנוכת הבירה החדשה, מדינות רבות היססו לגבי העברת השגרירויות לעיר, מתוך חשש שהיישוב החדש לא באמת יתבסס כבירה חדשה. רק 11 שנים אחרי חנוכת העיר (1981),הועברה הנציבות הבריטית העליונה ליישוב. בשנת 1984, עם עצמאות בליז, בלמופן הפכה לבירתה. ארצות הברית פתחה את השגרירות שלה בעיר רק בשנת 2006. כיום, (2017) עדיין ישנן ארבע שגרירויות ו-29 קונסוליות בבליז סיטי.
מקור השם

שם העיר בלמופן נוצר מצירוף של שתי מילים - "בל" - קיצור של בליז, ו"מופן" - שמו של אחד הנהרות בסביבה.
כלכלה

בבלמופן 589 בתי עסק. תחנת אוטובוסים מרכזית ושוק נבנו בעיר בשנת 2003.
השכלה

אוניברסיטת בליז עברה מבליז סיטי לבלמופן לאחרונה, ומצפים כי הדבר ישפיע על גידולה של העיר.
שלטון מקומי

בין 2004 ל-2006 כיהן אנתוני צ'ינונה כראש עיריית בלמופן. ב-2006 נכנס לתפקיד סימון לופז.
הערות שוליים

↑  נתוני אוכלוסין בבליז
↑   אתר העירייה
| --- | --- |
בקרת זהויות :  NLI: 987007564524905171  GND: 7543950-5  LCCN: n81064959  MusicBrainz: 290498fa-0719-49e9-8d11-8dbc7adbdabd  SELIBR: 140671  VIAF: 168381780   WorldCat (עם VIAF): 168381780
ג'ון סטנלי

| --- | --- |

 לידה:  17 בינואר 1712 לונדון, ממלכת בריטניה הגדולה 
 פטירה:  19 במאי 1786 (בגיל 74) לונדון, ממלכת בריטניה הגדולה 
 מוקד פעילות:  ממלכת בריטניה הגדולה, הממלכה המאוחדת 
 זרם:  המוזיקה הקלאסית בתקופת הבארוק 
 סוגה:  אופרה 
 שפה מועדפת:  אנגלית 
 כלי נגינה:  עוגב, כינור 
 
ג'ון סטנלי  (באנגלית: Charles John Stanley;‏
17 בינואר 1712 – 19 במאי 1786), מלחין אנגלי ונגן עוגב בתקופת הבארוק.
חייו

סטנלי, עיוור מנעוריו, למד מוזיקה עם מוריס גרין ועבד כנגן עוגב במספר מקומות בלונדון. עם מותו של ויליאם בבל ב-1723, קיבל את משרתו בכנסייה שברחוב "ברד", וב-1726 נתמנה למשרה בכנסיית אנדרו הקדוש.
סטנלי היה עמיתו של גאורג פרידריך הנדל, ולאחר מותו הוא המשיך את סדרת קונצרטי האורטוריה שהנדל התחיל.
בשנת 1779 סטנלי קיבל את המינוי המכובד כמסטר מוזיקת המלכים (אנ') מידיו של ויליאם בויס.
יצירתו

יצירתו המוזיקלית של סטנלי כוללת את האופרה טרמינטה, הקנטטה הדרמטית בחירת הרקולס ועוד 12 קנטטות, וכן מוזיקה אינסטרומנטלית לדוגמת ששת הקונצ'רטים לאורגן ותזמורת.
ברנד ניקל

ברנד ניקל (בגרמנית: Bernd Nickel;‏ 15 במרץ 1949 – 27 באוקטובר 2021) היה כדורגלן גרמני ששיחק בעיקר באיינטרכט פרנקפורט בעמדות הקשר ההתקפי והחלוץ.
קריירת מועדונים

ניקל נולד בזיגבאך שבגרמניה המערבית. הוא החל את הקריירה שלו באיינטרכט פרנקפורט בשנת 1967, ושיחק במועדון במשך 16 עונות רצופות, בצוותא עם ברנד הולצנביין בחוד ההתקפה. ניקל הבקיע במדי פרנקפורט 141 שערים ב-426 הופעות בליגה הגרמנית, נתונים שמעמידים אותו במקום השני בדירוג המבקיעים של איינטרכט פרנקפורט בכל הזמנים, ובמקום ה-15 בדירוג המבקיעים של הליגה הגרמנית בכל הזמנים. בשנת 1974 זכה ניקל בתואר הראשון שלו במדי פרנקפורט, כשהיה שותף לניצחונה של הקבוצה בגמר הגביע הגרמני על המבורג בתוצאה 3-1 בהארכה, לאחר 1-1 בתום 90 דקות. כעבור שנה, בשנת 1975, זכתה פרנקפורט בגביע נוסף, לאחר ניצחון 1-0 בגמר על דיסבורג משער של קרל-היינץ קורבל. בשני גמרים אלו, שיחק ניקל את מלוא הדקות. בשנת 1980 היה ניקל שותף לזכייתה של פרנקפורט בגביע אופ"א, לאחר ניצחון במפגש כפול בגמר מול בורוסיה מנשנגלדבך. בשנת 1981 זכה ניקל בגביע המקומי השלישי שלו עם הקבוצה, לאחר ניצחון 3-1 בגמר על קייזרסלאוטרן, במשחק בו השלים 90 דקות. בשנת 1983 עבר ניקל ליאנג בויז ברן מליגת העל השווייצרית, וכעבור שנה פרש ממשחק פעיל.
קריירה בינלאומית

לניקל הופעה אחת במדי נבחרת גרמניה המערבית הבוגרת בניצחון 1-0 על נבחרת מלטה במסגרת מוקדמות יורו 1976. ניקל נכלל בסגל של גרמניה המערבית לאולימפיאדת מינכן בשנת 1972. בטורניר אולימפי זה הבקיע ניקל צמד פנדלים מול נבחרת מרוקו במשחק שהסתיים בתוצאה 3-0, ורביעייה מול נבחרת ארצות הברית, במשחק שהסתיים בתוצאה 7-0. נבחרת גרמניה המערבית הודחה מהאולימפיאדה בשלב הבתים השני.
נפטר ב-27 באוקטובר 2021.
תארים

עם איינטרכט פרנקפורט:
הגביע הגרמני (3): 1973/74, 1974/75, 1980/81
גביע אופ"א: 1979/80
הערות שוליים

1 2  Trauer um Bernd Nickel, Eintracht Frankfurt (בגרמנית)
↑  טבלת שיאני המבקיעים של איינטרכט פרנקפורט בבונדסליגה, באתר worldfootball.net
↑  טבלת שיאני המבקיעים של הבונדסליגה באתר worldfootball.net
| נבחרת מערב גרמניה – אולימפיאדת מינכן 1972 |
| --- | --- | --- |
|  1 וינהולד •  2 בלטס •  3 הולמן •  4 שמיט •  5 הברמן •  6 בליידיק •  7 ביץ •  8 זליגר •  9 וונדר •  10 הנס •   11 וורם •  12 מיץ • 13 ניקל •  14 קאלץ • 15 זילמן • 16 קאלב • 17 היצפלד • 18 האמס • 19 בראדלר • מאמן: דרוואל |  1 וינהולד •  2 בלטס •  3 הולמן •  4 שמיט •  5 הברמן •  6 בליידיק •  7 ביץ •  8 זליגר •  9 וונדר •  10 הנס •   11 וורם •  12 מיץ • 13 ניקל •  14 קאלץ • 15 זילמן • 16 קאלב • 17 היצפלד • 18 האמס • 19 בראדלר • מאמן: דרוואל | מערב גרמניה |
| --- | --- |
בקרת זהויות :  GND: 1266104151  VIAF: 6021166172283290800003   WorldCat (עם VIAF): 6021166172283290800003
ברית הקשת

נח מביט בקשת שניתנה כסימן אלוהי לכך שלא יבוא מבול נוסף על העולם. ברקע נראה המזבח עליו הקריב נח קרבנות לה' מכל החיות והעופות הטהורים.
ברית הקשת היא סיפור מקראי המספר על ברית שנכרתה לאחר המבול בין אלוהים ובין נח, בניו ובעלי החיים ששרדו את המבול בתיבת נח. מהות הברית היא התחייבות של בני האדם ובעלי החיים לבל ימיתו אדם, ותחת זאת התחייבות של ה' שלא יבוא מבול נוסף על העולם שיכלה את האנושות וישחית את הארץ בשנית. האות שנתן ה' לקיום חלקו בברית הוא הופעת קשת בענן, בזמן שבאים עננים להמטיר גשם על הארץ.
אירועים מקדימים

לפי המסורת, לאחר שהרבו בני האדם לחטוא בחטא הגזל, ובעיקר גזל נשים, הביא ה' מבול של גשמים והתפרצות מי תהום שהציפו את העולם במים וכילו את כל האנושות ובעלי החיים מלבד את נח ומשפחתו, שלא חטאו, וזוג פריטים מכל בעלי החיים שעל פני כדור הארץ. זאת, כדי לשמר את המין האנושי ובעלי החיים.
כעבור כשנה, בתום המבול, יצאו נח ומשפחתו עם בעלי החיים מהתיבה, ונח הקריב לפני ה' מכל החיות והעופות הטהורים קרבן לה'. בעקבות הקרבת הקרבנות, אמר ה' שלא יביא עוד מבול לעולם. אז כרת ה' עם נח, בניו ובעלי החיים את ברית הקשת.
התחייבויות הצדדים > ברכת הבורא

לפני הברית מברך ה' את נח ואת בניו ומורה להם על היחסים הרצויים בינם לבין הצומח והחי, בדברים דומים למה שנאמר לאדם לאחר הבריאה.
וַיְבָרֶךְ אֱלֹהִים אֶת נֹחַ וְאֶת בָּנָיו וַיֹּאמֶר לָהֶם פְּרוּ וּרְבוּ וּמִלְאוּ אֶת הָאָרֶץ. וּמוֹרַאֲכֶם וְחִתְּכֶם יִהְיֶה עַל כָּל חַיַּת הָאָרֶץ וְעַל כָּל עוֹף הַשָּׁמָיִם בְּכֹל אֲשֶׁר תִּרְמֹשׂ הָאֲדָמָה וּבְכָל דְּגֵי הַיָּם בְּיֶדְכֶם נִתָּנוּ. כָּל רֶמֶשׂ אֲשֶׁר הוּא חַי לָכֶם יִהְיֶה לְאָכְלָה כְּיֶרֶק עֵשֶׂב נָתַתִּי לָכֶם אֶת כֹּל.
התחייבויות הצדדים > התחייבות הנבראים כלפי הבורא

בהמשך לברכה, מסייג ה' את הכוח שניתן בידי האדם ומבהיר כי לא ירשה שפיכות דמים.
אַךְ בָּשָׂר בְּנַפְשׁוֹ דָמוֹ לֹא תֹאכֵלוּ. וְאַךְ אֶת דִּמְכֶם לְנַפְשֹׁתֵיכֶם אֶדְרֹשׁ מִיַּד כָּל חַיָּה אֶדְרְשֶׁנּוּ וּמִיַּד הָאָדָם מִיַּד אִישׁ אָחִיו אֶדְרֹשׁ אֶת נֶפֶשׁ הָאָדָם. שֹׁפֵךְ דַּם הָאָדָם בָּאָדָם דָּמוֹ יִשָּׁפֵךְ כִּי בְּצֶלֶם אֱלֹוהִים עָשָׂה אֶת הָאָדָם.
פרשני המקרא ומדרשי חז"ל בארו שאזהרת הפסוק שֹׁפֵךְ דַּם הָאָדָם בָּאָדָם דָּמוֹ יִשָּׁפֵךְ, פונה אל בתי הדין, שעליהם להמית את הרוצח.
התחייבויות הצדדים > התחייבות הבורא כלפי הנבראים

לאחר דברים אלו, מוסיף ה' ומודיע על הקמת ברית. יש הרואים במילים וַאֲנִי הִנְנִי מֵקִים אֶת בְּרִיתִי, ובעיקר באות וא"ו של וַאֲנִי, רמז לכך שהנבראים היו שותפים להתחייבות בברית שלא להרוג אדם ולהקים בתי דינים לשפוט במשפט צדק[דרושה הבהרה].
בפרשיית ברית הקשת מוצגת רק התחייבותו של ה' כלפי בני האדם ובעלי החיים, לבל יבוא עוד מבול נוסף לשחת את הארץ בשל חטאי היושבים בה:
וַיֹּאמֶר אֱלֹוהִים אֶל נֹחַ וְאֶל בָּנָיו אִתּוֹ לֵאמֹר. וַאֲנִי הִנְנִי מֵקִים אֶת בְּרִיתִי אִתְּכֶם וְאֶת זַרְעֲכֶם אַחֲרֵיכֶם. וְאֵת כָּל נֶפֶשׁ הַחַיָּה אֲשֶׁר אִתְּכֶם בָּעוֹף בַּבְּהֵמָה וּבְכָל חַיַּת הָאָרֶץ אִתְּכֶם מִכֹּל יֹצְאֵי הַתֵּבָה לְכֹל חַיַּת הָאָרֶץ. וַהֲקִמֹתִי אֶת בְּרִיתִי אִתְּכֶם וְלֹא יִכָּרֵת כָּל בָּשָׂר עוֹד מִמֵּי הַמַּבּוּל וְלֹא יִהְיֶה עוֹד מַבּוּל לְשַׁחֵת הָאָרֶץ.
אות הברית

האות לברית ההימנעות מהשחתת העולם במבול נוסף היא קשת המופיעה בעת שענני הגשם ממטירים את מימיהם על העולם. והקשת מעידה על ההבטחה האלוהית שעננים אלו לא יגרמו למבול נוסף שיציף את העולם:
וַיֹּאמֶר אֱלֹוהִים זֹאת אוֹת הַבְּרִית אֲשֶׁר אֲנִי נֹתֵן בֵּינִי וּבֵינֵיכֶם וּבֵין כָּל נֶפֶשׁ חַיָּה אֲשֶׁר אִתְּכֶם לְדֹרֹת עוֹלָם. אֶת קַשְׁתִּי נָתַתִּי בֶּעָנָן וְהָיְתָה לְאוֹת בְּרִית בֵּינִי וּבֵין הָאָרֶץ. וְהָיָה בְּעַנְנִי עָנָן עַל הָאָרֶץ וְנִרְאֲתָה הַקֶּשֶׁת בֶּעָנָן. וְזָכַרְתִּי אֶת בְּרִיתִי אֲשֶׁר בֵּינִי וּבֵינֵיכֶם וּבֵין כָּל נֶפֶשׁ חַיָּה בְּכָל בָּשָׂר וְלֹא יִהְיֶה עוֹד הַמַּיִם לְמַבּוּל לְשַׁחֵת כָּל בָּשָׂר. וְהָיְתָה הַקֶּשֶׁת בֶּעָנָן וּרְאִיתִיהָ לִזְכֹּר בְּרִית עוֹלָם בֵּין אֱלֹוהִים וּבֵין כָּל נֶפֶשׁ חַיָּה בְּכָל בָּשָׂר אֲשֶׁר עַל הָאָרֶץ.

וַיֹּאמֶר אֱלֹוהִים אֶל נֹחַ זֹאת אוֹת הַבְּרִית אֲשֶׁר הֲקִמֹתִי בֵּינִי וּבֵין כָּל בָּשָׂר אֲשֶׁר עַל הָאָרֶץ.
נחלקו מפרשי המקרא האם לפני המבול הייתה נראית קשת בעת התעננות השמים בעננים או לא. יש אומרים שמאז ומתמיד הייתה הקשת קיימת, אלא שכעת היא הוגדרה כאות וסימן לכך שלא ירד עוד מבול לעולם. יש אומרים שרק לאחר המבול התחדשה הקשת, אם משום שקרני השמש זרחו מאז יותר בחוזקה על העננים, ואם מסיבות אחרות. ויש אומרים שחוק טבע זה של הופעת הקשת לא התחדש לאחר המבול, אלא שבפועל עד המבול הגשם היה יורד תמיד באופן שלא נראתה אחריו קשת. כי כל הארץ הייתה מתכסה כולה בעננים ללא חלקים בשמיים שבהם קרני השמש יכולים לחדור מבעד העננים. וגם תמיד העננים היו עבים וגסים, ופגיעת קרני השמש בהם לא הייתה יוצרת את התופעה האופטית של מחזה הקשת.
הערות שוליים

↑  מבעלי החיים הטהורים הכניס נח שבעה שבעה אל התיבה.
↑  ספר בראשית, פרק א', פסוקים כ"ד–ל"א
↑  ראה ספורנו על בראשית ט' ט', טקסט דיגיטלי באתר ספריא
↑  ראב"ע בשם רס"ג, רש"ר הירש.
↑  רד"ק.
↑  ראב"ע, רד"ק, ועוד.
↑  מלבי"ם.
| ספר בראשית |
| --- | --- | --- |
| פרשת בראשית | בריאת העולם • תוהו ובוהו • רקיע • המים העליונים • בריאת אדם וחוה • אדם וחוה • פרייה ורבייה • גן עדן • נחש הקדמוני • חטא עץ הדעת • קללת האדם והאשה • עץ החיים • קין והבל • שירת למך • מעשה בני האלוהים |  |
| פרשת נח | תיבת נח • המבול • ברית הקשת • שבע מצוות בני נח • שכרות נח • תולדות בני נח • מגדל בבל |  |
| פרשת לך לך | מסע אברהם לארץ כנען • ירידת אברהם למצרים • פרידת אברהם ולוט • מלחמת ארבעת המלכים את החמישה • מלכי-צדק • ברית בין הבתרים • בריחת הגר ולידת ישמעאל • ברית המילה |  |
| פרשת וירא | ביקור המלאכים באוהל אברהם • מהפכת סדום ועמורה • לוט ובנותיו • ירידת אברהם לגרר • גירוש הגר וישמעאל • ברית אברהם ואבימלך • עקדת יצחק |  |
| פרשת חיי שרה | רכישת מערת המכפלה • מציאת אישה ליצחק • נישואי אברהם וקטורה • תולדות ישמעאל |  |
| פרשת תולדות | לידת יעקב ועשו • מכירת הבכורה • ירידת יצחק לגרר • הריב על הבארות • ברית יצחק ואבימלך • גנבת הברכות • בריחת יעקב מעשו |  |
| פרשת ויצא | חלום יעקב • נישואי יעקב עם רחל ולאה • לידת בני יעקב • מעשה הדודאים • בריחת יעקב מלבן • ברית יעקב ולבן |  |
| פרשת וישלח | מפגש יעקב ועשו • מאבק יעקב והמלאך • מעשה שכם ודינה • מעשה שמעון ולוי • קיום הנדר בבית אל • מות רחל וקבורתה • מעשה ראובן ובלהה • פרשת שמונת מלכי אדום |  |
| פרשת וישב | מכירת יוסף • מעשה יהודה ותמר • לידת פרץ וזרח • יוסף ואשת פוטיפר • חלומות שר המשקים ושר האופים |  |
| פרשת מקץ | חלומות פרעה • ירידת אחי יוסף למצרים |  |
| פרשת ויגש | התוודעות יוסף לאחיו • ירידת יעקב למצרים • מכירת ארץ מצרים לפרעה |  |
| פרשת ויחי | שבועת יוסף ליעקב • ברכת אפרים ומנשה • ברכת יעקב לבניו • מות יעקב וקבורתו |  |
| דמויות מרכזיות | אדם וחוה • קין והבל • נח • אברהם ושרה • לוט • הגר וישמעאל • יצחק ורבקה • עשו • יעקב רחל ולאה • בלהה וזלפה • ראובן • שמעון • לוי • יהודה • תמר • יששכר • זבולון • דן • נפתלי • גד • אשר • יוסף • בנימין |  |
ספר בראשית • ספר שמות • ספר ויקרא • ספר במדבר • ספר דברים
ברט איוואן

| --- | --- |

 לידה:  10 בספטמבר 1982 (בן 42) פסדינה, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-2009
 מקום לימודים:  מכללת רינגלינג לאמנות ועיצוב 
 בן זוג:  Douglas Hoffman
 פרופיל ב-IMDb
 
ברט איוואן (באנגלית: Bret Iwan; נולד ב-10 בספטמבר 1982) הוא שחקן קול ומדבב אמריקאי. הוא המדבב של מיקי מאוס, בעקבות מותו של ויין אלווין בשנת 2009.
ביוגרפיה

נולד בשנת 1982 בארצות הברית בעיר פסדינה. איוואן למד בתיכון LeRoy, בין השנים 1996–2000. הוא סיים את לימודיו במכללת רינגלינג לאמנות ועיצוב בסרסוטה, פלורידה, בשנת 2004. איוואן היה בעבר מאייר על הולמרק.
בשנת 2009 החל לדבב את מיקי מאוס בהפקות "מועדון החברים של מיקי מאוס", "הסרטים המצוירים של מיני", "מיקי ומכוניות המירוץ", "מיקי מאוס: כייף של בית" ו"מיקי מאוס: סיפורן של שתי מכשפות".
חיים אישיים

ביולי 2021 התחתן איוואן עם בן זוגו דאגלס הופמן, מנהל אמנותי.
ברט (חברה)

| --- | --- |

ייצור חטיפים מאפים וממתקים
 נתונים כלליים
 סוג:  חברה פרטית
 מייסדים:  מרגלית ברט
 תקופת הפעילות:  1936–הווה (כ־88 שנים)
 מיקום המטה:  ישראל, פתח תקווה
 משרד ראשי:  אזור התעשייה קריית אריה, פתח תקווה
 ענפי תעשייה:  ייצור, יצוא, יבוא ושיווק
 מוצרים עיקריים:  חטיפים, מאפים, שוקולד וממתקים
 מנכ"ל:  אלכסנדרה אהרון ברט[דרוש מקור]
  
 barth.co.il
 
אובלטים מתוצרת ברט
ברט (באנגלית: Barth) היא חברה פרטית ישראלית לייצור מזון, חברה-אחות לחברת שוקוטרייד המתמחה בייבוא והפצת ממתקים.
היסטוריה

חברת ברט הוקמה בישראל על ידי מרגלית ברט (גיסתו של אהרן ברט) עם עלייתה לארץ ישראל מגרמניה בשנת 1933 עם עליית הנאצים לשלטון. הידע שהביאה איתה בייצור אובלטים, שוקולד ומרציפן תורגם למפעל ביתי קטן ברחוב דיזנגוף בתל אביב. בשנת 1959 עבר המפעל לרחוב מודיעין ברמת גן, בשנת 1992 התבסס במבנה שהחברה בנתה במיוחד לצרכיה בקריית אריה שבפתח תקווה. בשנה זו גם זכה המפעל בפרס מבנה התעשייה היפה ביותר לאותה שנה.
לחברת ברט חברה אחות - שוקוטרייד בע"מ, שנוסדה בשנת 1963. במסגרת החברה מיובאים לארץ מותגי ממתקים ושוקולד.
בשנת 2023, עם פטירתם של הבעלים מיכה ועודד ברט, עברה החברה לניהולו של הדור הרביעי, על ידי אלכסנדרה אהרון ברט.
מוצרי החברה

מוצר הדגל של ברט הוא אובלטים עגולים עם קימל. במשך השנים שכללו בני משפחת ברט את המכונות, וכיום הייצור אוטומטי. נוספו טעמים חדשים: שומשום וזעתר. המפעל עובד 24 שעות ביממה 6 ימים בשבוע ומייצא חלק מתוצרתו גם תחת מותג פרטי.
בשנת 2023 הוסיפה החברה שני ליינים חדשים, האחד של ביסקוויטים מדגנים חלקם ללא תוספת סוכר, האחר של שוקולדים בארבעה גדלים. ליין נוסף של מוצרי מתנה מתוקים ומיוחדים הושק לראש השנה 2023.
ברני מרטין

| --- | --- |

ברני מרטין
 לידה:  3 במרץ 1923 קווינס, ארצות הברית 
 פטירה:  21 במרץ 2005 (בגיל 82) סטודיו סיטי, ארצות הברית 
 מקום קבורה:  בית הקברות הולי קרוס 
 מדינה:  ארצות הברית 
 תקופת הפעילות:  1956–2000 (כ־44 שנים) 
 פרופיל ב-IMDb
 
ברני מרטין (באנגלית: Barney Martin;‏ 3 במרץ 1923 – 21 במרץ 2005) היה שחקן אמריקאי, שנודע בעיקר בשל גילום דמותו של מורטי סיינפלד, אביו של ג'רי, בקומדיית המצבים המצליחה "סיינפלד".